Ο **Γιάκουμπ Πιοτρ Μόντερ** (πολωνικά: *Jakub Piotr Moder*) (γενν. 7 Απριλίου 1999) είναι Πολωνός επαγγελματίας ποδοσφαιριστής, ο οποίος αγωνίζεται ως μέσος για την Μπράιτον εντ Χόουβ Άλμπιον και την Εθνική Πολωνίας.

Σταδιοδρομία σε συλλόγους
-------------------------

### Πρώιμη σταδιοδρομία

Ο Μόντερ γεννήθηκε στο Στσετσίνεκ και ξεκίνησε τα πρώτα του ποδοσφαιρικά βήματα με την Φορτούνα Βιέλεν (Fortuna Wieleń) και το 2011, εντάχθηκε στη Βάρτα Πόζναν ως παίκτης της ακαδημίας της.

### Λεχ Πόζναν

Το 2014, ο Μόντερ εντάχθηκε στην ακαδημία της Λεχ Πόζναν και προήχθη στην Β ομάδα το 2016. Στις 2 Απριλίου 2018, έκανε το ντεμπούτο του με την πρώτη ομάδα στην εκτός έδρας νίκη με 1-3 επί της Βίσλα Κρακοβίας, όπου αγωνίστηκε ως αναπληρωματικός.

#### Όντρα Οπόλε (δανεισμός)

Στις 18 Ιουνίου 2018, ο Μόντερ εντάχθηκε με μονοετή δανεισμό στην ομάδα της 1 Λίγκα, Όντρα Οπόλε.

#### Σεζόν 2019-2020

Αφού επέστρεψε από το δανεισμό του στην Όντρα Οπόλε, ο Μόντερ επέκτεινε το συμβόλαιό του με τη Λεχ Πόζναν έως το 2023 και γρήγορα έγινε βασικός παίκτης υπό τον Ντάριους Ζούραφ. Έδωσε την πρώτη ασίστ του σε μία νίκη της ομάδας με 3-1 εναντίον της Γκούρνικ Ζάμπζε και τον Φεβρουάριο του 2020 σημείωσε το πρώτο του γκολ για την ομάδα στην εντός έδρα νίκη με 3-0 επί της Ράκουφ Τσενστοχόβα. Στις 20 Ιουνίου 2020, ο Μόντερ σκόραρε από ένα ελεύθερο λάκτισμα έξω από τη μεγάλη περιοχή για να βοηθήσει τη Λεχ να νικήσει εκτός έδρας την Πιάστ Γκλιβίτσε με 2-0. Ψηφίστηκε ως ο Καλύτερος Νέος Παίκτης του μήνα στην Εκστρακλάσα για τον Ιούνιο του 2020. Ο Μόντερ ήταν σημαντικός παίκτης για τη Λεχ Πόζναν στη σεζόν 2019-20, βοηθώντας την ομάδα να τερματίσει στη δεύτερη θέση.

#### Σεζόν 2020-2021

Ο Μόντερ ήταν παίκτης-κλειδί για την πρόκριση της Λεχ Πόζναν στο UEFA Europa League 2020-21, δίνοντας μια ασίστ στην εντός έδρας νίκη με 3-0 επί της λετονικής Βάλμιερα ΦΚ. Στις 20 Σεπτεμβρίου 2020, ο Μόντερ σκόραρε το νικητήριο γκολ στην εντός έδρας νίκη με 1-0 επί της τοπικής αντιπάλου, Βάρτα Πόζναν.

### Μπράιτον εντ Χόουβ Άλμπιον

Στις 6 Οκτωβρίου 2020, ο Μόντερ υπέγραψε συμβόλαιο με την αγγλική Μπράιτον εντ Χόουβ Άλμπιον, με κόστος μεταγραφής 6 εκατομμυρίων λιρών.

#### Λεχ Πόζναν (δανεισμός)

Ο Μόντερ δανείστηκε αμέσως στη Λεχ Πόζναν, αρχικά μέχρι το τέλος της σεζόν (αυτό εξαρτιόταν από την πρόοδο της Λεχ Πόζναν στο UEFA Europa League). Παρά την κακή έναρξη της Λεχ Πόζναν για τη σεζόν 2020-21, ο Μόντερ βοήθησε την ομάδα σημειώνοντας 4 γκολ και δίνοντας 2 ασίστ. Στις 22 Οκτωβρίου 2020 έκανε το ντεμπούτο του στο UEFA Europa League, στον εντός έδρας αγώνα της φάσης ομίλων 2020-21 εναντίον της Μπενφίκα, όπου η Λεχ ηττήθηκε με 4-2.

Στις 18 Δεκεμβρίου, μετά την έξοδο της Λεχ Πόζναν από το UEFA Europa League 2020-21, ανακοινώθηκε ότι ο Μόντερ θα ανακληθεί από την περίοδο δανεισμού του στις 31 Δεκεμβρίου 2020. Ο Μόντερ έκανε την τελική του εμφάνιση για τη Λεχ Πόζναν στις 19 Δεκεμβρίου 2020, στην ήττα με 1-0 εναντίον της Βίσλα Κρακοβίας.

#### Σεζόν 2020-21

Ο Μόντερ έκανε το ντεμπούτο του για το Μπράιτον στις 10 Φεβρουαρίου 2021, ξεκινώντας βασικός και παίζοντας σε ολόκληρο τον αγώνα στην ήττα με 1-0 εναντίον της Λέστερ Σίτι στον πέμπτο γύρο του Κυπέλλου Αγγλίας. Έκανε το ντεμπούτο του στην Πρέμιερ Λιγκ στις 27 Φεβρουαρίου, ως αλλαγή στο 84ο λεπτό, στην ήττα με 1-0 από την Γουέστ Μπρόμιτς Άλμπιον. Έκανε το ντεμπούτο του ως βασικός στο πρωτάθλημα για *τους Γλάρους* στις 20 Μαρτίου, στη νίκη με 3-0 επί της Νιούκασλ Γιουνάιτεντ, για να βοηθήσει την Μπράιτον να ξεφύγει έξι βαθμούς από τις τρεις τελευταίες ομάδες. Ο Μόντερ έπαιξε στη εντός έδρας νίκη με 3-2 επί της πρωταθλήτριας Μάντσεστερ Σίτι στις 18 Μαΐου, με τους οπαδούς να επιστρέφουν στις εξέδρες, όπου οι *Γλάροι* έκαναν την ανατροπή από το 2-0 για να νικήσουν τους *The Sky Blues* για πρώτη φορά από το 1989.

Εθνική ομάδα
------------

Στις 4 Σεπτεμβρίου 2020, ο Μόντερ έκανε την πρώτη του εμφάνιση για την Πολωνία στην ήττα με 1-0 από την Ολλανδία στο Πρωτάθλημα Εθνών ΟΥΕΦΑ, όπου αγωνίστηκε ως αλλαγή στη θέση του Πιοτρ Ζιελίνσκι. Λόγω απουσίας του Ρόμπερτ Λεβαντόφσκι, του δόθηκε ο αριθμός νούμερο 9 στο ντεμπούτο του. Στις 7 Οκτωβρίου 2020, έκανε την πρώτη του εμφάνιση ως βασικός, στη νίκη με 5-1 εναντίον της Φινλανδίας σε φιλικό αγώνα. Στις 11 Νοεμβρίου 2020, σημείωσε το πρώτο του γκολ για την εθνική ομάδα μόλις λίγα δευτερόλεπτα μετά την είσοδό του στη θέση του Αρκάντιους Μίλικ, καθώς η Πολωνία νίκησε την Ουκρανία με 2-0 σε φιλικό αγώνα. Σημείωσε το δεύτερο γκολ του για τη χώρα του, εκμεταλλευόμενος ένα λάθος του Τζον Στόουνς, στην εκτός έδρας ήττα με 2-1 εναντίον της Αγγλίας στις 31 Μαρτίου 2021, σε αγώνα για τα προκριματικά του Παγκόσμιου Κυπέλλου 2022.

Ο Μόντερ κλήθηκε στην 26μελή αποστολή της Πολωνίας για το Ευρωπαϊκό Πρωτάθλημα του 2020 στις 17 Μαΐου 2021, με τη διοργάνωση να πραγματοποιείται το καλοκαίρι του 2021, λόγω της αναβολής του προηγούμενου έτους ως αποτέλεσμα της πανδημίας COVID-19.

Διακρίσεις
----------

**Ατομικές**

* Καλύτερος Νέος Παίκτης στην Εκστρακλάσα: 2020
* Καλύτερος Πρωτοεμφανιζόμενος Νέος Παίκτης στην Εκστρακλάσα: 2020

Παραπομπές
----------

1. ↑  (πολλαπλές γλώσσες) *Transfermarkt*. 384461.
2. 1 2  (Πολωνικά) *90minut.pl*. 29920. Ανακτήθηκε στις 23  Σεπτεμβρίου 2022.
3. ↑  Interview with Jakub Moder laczynaspilka.pl
4. ↑  «Moder wypożyczony do Odry Opole» (στα Πολωνικά). Lech Poznań. 18 Ιουνίου 2018. Ανακτήθηκε στις 22 Δεκεμβρίου 2018.
5. ↑  «Talent zostaje w Lechu. Moder przedłużył kontrakt». *Przegląd Sportowy* (στα Πολωνικά). 17 Ιουλίου 2019. Ανακτήθηκε στις 28 Δεκεμβρίου 2020.
6. ↑  Media, Wirtualna Polska (21 Ιουνίου 2020). «PKO Ekstraklasa. Ależ to umieścił! Kapitalny gol Jakuba Modera w meczu Piast - Lech (wideo) - WP SportoweFakty». *sportowefakty.wp.pl* (στα Πολωνικά). Ανακτήθηκε στις 28 Δεκεμβρίου 2020.
7. ↑  Meczyki.pl. «Jakub Moder najlepszym młodzieżowcem miesiąca. Druga z rzędu nagroda dla Lecha Poznań». *Meczyki.pl* (στα Πολωνικά). Ανακτήθηκε στις 28 Δεκεμβρίου 2020.
8. ↑  «Brighton sign Polish duo Jakub Moder and Michal Karbownik». *Sky Sports* (στα Αγγλικά). Ανακτήθηκε στις 28 Δεκεμβρίου 2020.
9. ↑  «Darwin e mais 10!». *www.slbenfica.pt* (στα Πορτογαλικά). Ανακτήθηκε στις 24 Οκτωβρίου 2020.
10. ↑  «Moder recalled from Lech Poznan». Μπράιτον εντ Χόουβ Άλμπιον.. Ανακτήθηκε στις 24 Δεκεμβρίου 2020.
11. ↑  «FA Cup: Leicester 1-0 Brighton: Kelechi Iheanacho scores winner». BBC Sport. 10 Φεβρουαρίου 2021.. Ανακτήθηκε στις 10 Φεβρουαρίου 2021.
12. ↑  «West Brom 1-0 Brighton: Bizarre defeat for Seagulls after free-kick confusion». BBC Sport. 27 Φεβρουαρίου 2021.. Ανακτήθηκε στις 27 Φεβρουαρίου 2021.
13. ↑  «Brighton & Hove Albion: 3-0 Newcastle United: Seagulls boost survival hopes - BBC Sport». BBC Sport. 20 Μαρτίου 2021.. Ανακτήθηκε στις 20 Μαρτίου 2021.
14. ↑  «Brighton 3-2 Man City: Albion come back from two down to beat 10-man champions - BBC Sport». BBC Sport. 18 Μαΐου 2021.. Ανακτήθηκε στις 18 Μαΐου 2021.
15. ↑  Jakub Moder scores first goal for Poland in win, theargus.co.uk
16. ↑  «England 2-1 Poland: Harry Maguire scores late winner for England». *BBC Sport*. BBC Sport. Ανακτήθηκε στις 31 Μαρτίου 2021.
17. ↑  «Paulo Sousa ogłosił powołania na UEFA EURO 2020» (στα πολωνικά). *Πολωνική Ομοσπονδία Ποδοσφαίρου*. 17 Μαΐου 2021.. Ανακτήθηκε στις 17 Μαΐου 2021.
18. ↑  «Resolution of the European football family on a coordinated response to the impact of the COVID-19 on competitions». *UEFA.com* (Union of European Football Associations). 17 Μαρτίου 2020.. Ανακτήθηκε στις 17 Μαρτίου 2020.

Εξωτερικοί σύνδεσμοι
--------------------

* (Αγγλικά) Προφίλ Γιάκουμπ Μόντερ στο Soccerway
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πολωνίας – Euro 2020** |
| --- |
|  |
|  | 
* 1 Στσένσνι
* 2 Πιοντκόφσκι
* 3 Νταβιντόβιτς
* 4 Κεντζιόρα
* 5 Μπεντνάρεκ
* 6 Κοζουόφσκι
* 8 Λινέτι
* 9 Λεβαντόφσκι (α)
* 10 Κριχόβιακ
* 11 Σφιντέρσκι
* 12 Σκορούπσκι
* 13 Ρίμπους
* 14 Κλιχ
* 15 Γκλικ
* 16 Μόντερ
* 17 Πουαχέτα
* 18 Μπερεσίνσκι
* 19 Φρανκόφσκι
* 20 Ζιελίνσκι
* 21 Γιούζβιακ
* 22 Φαμπιάνσκι
* 23 Κοβνάτσκι
* 24 Σφιέρτσοκ
* 25 Χέλικ
* 26 Πούχατς
* Προπονητής: Σόουζα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4599160546923510240009

 |

 |